da en da nl ca da da de es da en da da da da da da da da sv da da da da da de da nn nn sv fr da sv es da da da da da de da da da da da da da da da da da da da nl da en da da es nl da
Ingen akut sundhedsrisiko ved forhøjede PFAS-værdier i små indsøer | Varde Kommune
17.8.2022 10:03:20 CEST | Varde Kommune
Styrelsen for Patientsikkerhed vurderer, at badning i små indsøer med forhøjede PFAS-værdier i overfladen ikke udgør en akut sundhedsrisiko, men fraråder ud fra et forsigtighedsprincip badning i indsøer ved Henne Strand.
Miljøstyrelsen og Varde Kommune fik i løbet af sommeren foretaget en række analyser af vandet langs kommunens badestrande for at undersøge mængden af PFAS, der dækker over fire flourholdige stoffer. Prøverne viste, at badevandet langs kommunens kyst er væsentlig under grænseværdien for PFAS-stoffer.
Men to såkaldte skimmeprøver fra indsøer ved Henne Strand viste et forhøjet niveau af PFAS. Indsøer er de småsøer, der kan opstå på stranden i skiftet mellem høj- og lavvande. Her var mængden af PFAS over grænseværdien. De undersøgte indsøer var cirka 30 kvadratmeter store.
Der findes ikke en standardiseret metode til udtagning af skimmeprøver og heller ikke sikker viden om, hvordan resultaterne af en sådan prøve skal fortolkes i forhold til badevand.
Styrelsen for Patientsikkerhed har nu foretaget en sundhedsfaglig vurdering af situationen, og konklusionen er, at kontakt med vand fra indsøer på Henne Strand ikke medfører en akut sundhedsrisiko.
Men ud fra et forsigtighedsprincip fraråder Styrelsen for Patientsikkerhed indtil videre badning i indsøer i området ved Henne Strand, hvor skimmeprøverne blev taget.
Derudover understreger styrelsen, at der bør være særlig opmærksomhed på børn og gravide, da de vurderes som særligt følsomme i forhold til mulige effekter af stofferne, og da børn i forbindelse med leg risikerer tættere og længerevarende kontakt med vandet.
Ved kontakt med vand fra indsøer i det pågældende område anbefaler Styrelsen for Patientsikkerhed efterfølgende afvaskning af hudområdet - eksempelvis i havet.
Varde Kommune vil hurtigst muligt opsætte skiltning ved nedgangen til området på Henne Strand, hvor Styrelsen for Patientsikkerhed fraråder badning i indsøer.
Varde Kommune er i dialog med Miljøstyrelsen om, hvorvidt resultaterne fra skimmeprøverne giver anledning til yderligere undersøgelser og tiltag.
Klaus Bertram Fries, leder af Naturcenteret i Varde Kommune:
23 84 89 24 / klbf@varde.dk
Søren Toksvig Jensen, kommunikationschef i Varde Kommune:
61 63 98 01 / srej@varde.dk
Information om Varde Kommune
- 52 km sandstrande.
- UNESCO Verdensarv (Nationalpark Vadehavet).
- Tre garnisoner (Oksbøl, Varde og Nymindegab).
- En del af Destination Vesterhavet.
Følg pressemeddelelser fra Varde Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Varde Kommune
Hjælp til ukrainske flygtninge udløser pris til frivillige30.9.2022 09:06:23 CEST | Pressemeddelelse
Frivillige fra hele Varde Kommune har fået prisen for Årets frivillige 2022 for deres enorme indsats i at hjælpe de ukrainske flygtninge.
Varde Kommune sænker temperaturen og jagter yderligere energibesparelser23.9.2022 05:30:00 CEST | Pressemeddelelse
Varde Kommune følger Energistyrelsens anbefalinger og sænker temperaturen i kommunale bygninger til 19 grader. En taskforce er udpeget til at finde yderligere tiltag, der kan sænke energiforbruget i kommunen.
Bred aftale på plads: Se Varde Kommunes budget for 202319.9.2022 13:21:28 CEST | Pressemeddelelse
Venstre, Socialdemokratiet, Det Konservative Folkeparti, Nye Borgerlige, Socialistisk Folkeparti og Kristendemokraterne præsenterede i dag Varde Kommunes budget for 2023.
Pressemøde: Byrådet præsenterer aftale om budgettet for 202319.9.2022 07:00:00 CEST | Pressemeddelelse
Venstre, Socialdemokratiet, Konservative Folkeparti, Ny Borgerlige, Socialistisk Folkeparti og Kristendemokraterne præsenterer på et pressemøde i dag Varde Kommunes budget for 2023.
Populær nytårskoncert vender tilbage16.9.2022 07:00:00 CEST | Pressemeddelelse
Den 18. januar 2023 indtager SMUK - Slesvigske Musikkorps og sangerinden Dorthe Gerlach scenen i Vestjysk Bank Sportium til et brag af en nytårskoncert.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022